Fată de 12 ani din judeţul Vâlcea, dispărută de acasă. Semnalmentele copilului
O fată de 12 ani din judeţul Vâlcea, dispărută de acasă, este căutată de către poliţişti.
”La data de 4 mai a.c., poliţiştii din cadrul Secţiei de Poliţie Rurală nr. 4 Prundeni au fost sesizaţi cu privire la faptul că, minora DAVID PETRUŢA DANIELA, în vârstă de 12 ani, a plecat de la adresa de domiciliu din localitatea Prundeni şi nu a mai revenit până în prezent”, anunţă, sâmbătă, IPJ Vâlcea.
Sursa citată a precizat că, la momentul plecării, fata era îmbrăcată cu o geacă de culoare albastră, pantaloni tip colanţi, de culoare neagră, tricou alb, iar în picioare încălţăminte de culoare neagră.
Semnalmente: 1,50 m înălţime, păr brunet, ochi căprui, ten deschis, faţa ovală.
”Persoanele care deţin şi pot oferi informaţii cu privire la această persoană sunt rugate să apeleze numărul unic de urgenţă 112 sau să anunţe cea mai apropiată unitate de poliţie”, au mai transmis poliţiştii.